**POZORIŠTE U PARKU**

**subota 17. jun od 17.00 do 21.30**

Beograd, Šah klub u Tašmajdanskom parku

 **KO MOŽE DA UČESTVUJE:** Za učešće se mogu prijaviti dečje i omladinske dramske grupe, sekcije i sl. koje rade u/pri školama, ustanovama kulture, organizacijama civilnog društva, školama jezika, dramskim i kreativnim studijima, agencijama... Program *Pozorište u parku* nije takmičarski. Svi učesnici dobijaju diplomu za učešće.

**PROPOZICIJE**:

* Predstava je nastala kroz **kreativni proces**, u potpunosti ili delimično
* Predstava je namenjena **dečjoj ili omladinskoj publici**
* Predstava ima **obrazovni i/ili vaspitni značaj**
* **Trajanje predstave** (ili odlomaka) nije **kraće od 5** ni **duže od** **20 minuta**
(predstavu možete skratiti, izdvojiti odlomke ili odabrati scenu koju želite da prikažete; samo u izuzetnim slučajevima biće prihvaćene predstave dužeg trajanja)
* Vreme za **nameštanje i razmeštanje scene** nije duže od **5 minuta**
* Predstava se može **igrati na otvorenom**, po dnevnom svetlu i bez teškog dekora
* **Snimak predstave** je pravovremeno dostavljen organizatorima (podignut na internet)
* Učesnici u predstavama obavezno **gledaju predstave svojih vršnjaka**(ako se ova propozicija prekrši, grupa gubi pravo učešća u *Pozorištu u parku* u naredne tri godine)**.**

**IZVOĐENJA:** Predstave se igraju jedna za drugom, **samo sa 5 minuta pauze (za promenu scene)**, u tri bloka: *Deca za decu*; *Deca/mladi za mlađe ili starije* (npr. omladinci za decu) i *Mladi za mlade*. Satnica će biti utvrđena u zavisnosti od pristiglih prijava.

Publiku čine članovi svih grupa koje učestvuju u programu, kao i vršnjaci učesnika – građani Beograda.

**TEHNIČKI USLOVI:**
Ovde preuzmite [**tlocrt**](http://bazaart.org.rs/wp-content/uploads/2017/05/%C5%A0ah-klub.jpg) **i** [**fotografiju**](http://bazaart.org.rs/wp-content/uploads/2017/05/%C5%A0ah-klub-FOTO.jpg) izvođačkog prostora (Šah kluba).

**Ozvučenje** je obezbeđeno.

**Garderoba** će biti obezbeđena u blizini Tašmajdanskog parka.

Za odlaganje rekvizite i pripremu za izlazak na scenu, koristi se prostor iza paviljona Šah kluba.

**KADA PLANIRATE PRIJAVLJIVANJE, RAZMIŠLJAJTE O SLEDEĆEM:** Kroz *Pozorište u parku* želimo da promovišemo dramsko stvaralaštvo dece/mladih i za decu/mlade, a posebno kreativan dramski proces kao oblik obrazovno-vaspitnog rada. Cilj je da podstaknemo nastavnike i umetnike da prihvate i primene kreativan način rada u svojim školama, grupama i sredinama, kako bi deca i mladi dobili šansu da kroz kreativnu participaciju razviju maštovitost, spontanost, izražajnost...

ZA **DODATNA PITANJA** I DOGOVORE: Ukoliko imate bilo kakve nedoumice, pitanja ili potrebu za više informacija, pišite nam na adresu: **pozoristeuparku@gmail.com**